en da en da da da ro da da da sv da da en sv da en nb en nb da da da da da da en nb fr da da en
Lønnebotn, Ingri - Nordic Women's Literature
Født i Bergen som datter af en sekretær og en fragtchef i et rederi. Hun er journalist og mor til to børn.
Efter debuten i 1988 med Jordstyrt (L) har hun skrevet flere romaner og noveller og fået opført tre skuespil. Digtene holdes i et tæt, minimalistisk sprog, mens den første roman Knekk meg litt kjærlighet, 1989, hvis motiv er incest i efterkrigstidens Bergen, er realistisk i formen. Senere er romanerne blevet mere postmoderne med brudte handlingssekvenser, flere lag af tid og handling og ustabile fortællerstemmer. Et hovedtema er tid og hukommelse og forholdet mellem kreativitet og destruktion. Romanen Alene, mot himmelen, 1992, stiller Leonardo da Vinci og hans arbejde med Mona Lisa i centrum over for en fragmentarisk refleksion over kunst og liv. Senere har hun udgivet romanerne Den andre, 1995, og Hun var en liten kvinne jeg ikke kjente særlig godt, 1997.
Siden ovenstående biografi blev publiceret i Nordisk Kvindelitteraturhistorie har Ingri Lønnebotn udgivet digtsamlingen Spinkelspenn, 2000, og romanerne Bort fra dine øyne, 1999, Ad Undas, 2001, Wonderbra, 2002, og Megrez, 2007.
Fra vision til version
Litteratur om/af forfatteren i bibsys.no
KVINDELITTERATURHISTORIE PÅ NETTET, 2012.
REDAKTION: KVINFO, KØBENHAVN & KVINNSAM, GÖTEBORG.